CELEX: 32020D2134
Language: hu
Date: 2020-12-10 00:00:00
Title: A Tanács (EU) 2020/2134 határozata (2020. december 10.) az egyrészről az Európai Közösség és tagállamai, másrészről a Svájci Államszövetség közötti, a személyek szabad mozgásáról szóló megállapodás által létrehozott vegyes bizottságban a megállapodás szociális biztonsági rendszerek koordinációjáról szóló II. mellékletének módosításával kapcsolatban az Európai Unió által képviselendő álláspontról (EGT-vonatkozású szöveg)

2020.12.18.   
               
               
                  HU
               
               
                  Az Európai Unió Hivatalos Lapja
               
               
                  L 430/10
               
            
         A TANÁCS (EU) 2020/2134 HATÁROZATA
         (2020. december 10.)
         az egyrészről az Európai Közösség és tagállamai, másrészről a Svájci Államszövetség közötti, a személyek szabad mozgásáról szóló megállapodás által létrehozott vegyes bizottságban a megállapodás szociális biztonsági rendszerek koordinációjáról szóló II. mellékletének módosításával kapcsolatban az Európai Unió által képviselendő álláspontról
         (EGT-vonatkozású szöveg)
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 48. cikkére, összefüggésben annak 218. cikke (9) bekezdésével,
         tekintettel a Svájci Államszövetséggel létrejött hét megállapodás (1) megkötéséről szóló, 2002. április 4-i 2002/309/EK, Euratom tanácsi és – a tudományos és műszaki együttműködésről szóló megállapodás tekintetében – bizottsági határozatra és különösen annak 2. cikkére,
         tekintettel az Európai Bizottság javaslatára,
         mivel:
         
                     (1)
                  
                  
                     Az egyrészről az Európai Közösség és tagállamai, másrészről a Svájci Államszövetség közötti, a személyek szabad mozgásáról szóló megállapodás (2) (a továbbiakban: a megállapodás) 2002. június 1-jén lépett hatályba.
                  
               
                     (2)
                  
                  
                     A megállapodás 18. cikke alapján a vegyes bizottság határozhat a megállapodás II. mellékletének módosításáról.
                  
               
                     (3)
                  
                  
                     A megállapodás Nagy-Britannia és Észak-Írország Egyesült Királyságára (a továbbiakban: az Egyesült Királyság) való alkalmazása az Egyesült Királyság Európai Unióból való kilépése következtében megszűnik.
                  
               
                     (4)
                  
                  
                     A megállapodás 23. cikke értelmében a magánszemélyek által szerzett jogokat a megállapodás felmondása nem érinti, és a szerződő feleknek közös megegyezéssel kell határozniuk a még csak részlegesen megszerzett jogokkal kapcsolatban szükséges teendőkről.
                  
               
                     (5)
                  
                  
                     Ezért a megállapodás II. mellékletének módosítása révén biztosítani kell a szociális biztonsági jogok kölcsönös védelmét azon egyesült királysági állampolgárok, valamint családtagjaik és túlélő hozzátartozóik számára, akik a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből való kilépéséről szóló megállapodás (3) 126. cikkében meghatározott átmeneti időszak végén olyan, határokon átnyúló helyzetben vannak vagy voltak, amely egyidejűleg érinti a megállapodás egy vagy több szerződő felét és az Egyesült Királyságot.
                  
               
                     (6)
                  
                  
                     Ezért a vegyes bizottságban az Unió által képviselendő álláspontnak a vegyes bizottság határozattervezetén kell alapulnia,
                  
               ELFOGADTA EZT A HATÁROZATOT:
         
            1. cikk
            Az egyrészről az Európai Közösség és tagállamai, másrészről a Svájci Államszövetség közötti, a személyek szabad mozgásáról szóló megállapodás szociális biztonsági rendszerek koordinációjáról szóló II. mellékletének javasolt módosításával kapcsolatban a vegyes bizottságban az Európai Unió által képviselendő álláspont a vegyes bizottság határozattervezetén (4) alapul.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. december 10-én.
            
               
                  a Tanács részéről
               
               
                  az elnök
               
               M. ROTH
            
         
         
            (1)  HL L 114., 2002.4.30., 1. o.
         
         
            (2)  HL L 114., 2002.4.30., 6. o.
         
         
            (3)  HL L 29., 2020.1.31., 7. o.
         
         
            (4)  Lásd az ST12965/20 dokumentumot a http://register.consilium.europa.eu oldalon.